Thekla Resvoll

Thekla Resvoll (1871-1948) oli norjalainen kasvitieteilijä. Hän oli norjalaisen vuoristokasvillisuuden asiantuntija.

Resvoll  kasvoi Vågåssa ja kiinnostui tunturiluonnosta ja kukkaniittyjen kasveista jo nuorena.

Resvoll opiskeli Oslon, Kööpenhaminan, Zürichin  ja Münchenin yliopistoissa ja väitteli vuoristokasvillisuuden sopeutumisesta vuonna 1917. Hänestä tuli yliopsitonlehtori ja apulaisprofessori Oslon yliopistoon, missä hän opetti yli 30 vuotta (1902–1936), ja piti välillä sapattivuoden Jaavan saarella.

Akateemisen uransa ohella Resvoll kirjoitti yleistajuisia artikkeleita päivälehtiin esimerkiksi kevään etenemisestä.

Resvoll oli myös aktiivinen naisasianainen, esimerkiksi naisopiskelijakerhon ensimmäinen puheenjohtaja.

Lähteet 

Norjalaiset biologit
Vuonna 1871 syntyneet
Vuonna 1948 kuolleet